ISANDA LAUAS
Tere tulemast saatesse!
Mina olen Martti Ojares
ja mu tänane külaline on Orvo Berg.
Tere tulemast Orvo! - Tänan!
Uurisin su elulugu,
millest saaks teemasid vähemalt viie saate jagu.
Aga räägime olulisemast ja Püha Vaim juhtigu meid selles!
Räägi lühidalt, kus sa sündisid ja kuidas su elu algas?
Räägi kuni selle ajani, kui Jeesus su ellu tuli.
Elasin elu, kus olen puutunud kokku kerjamisega.
Samuti rassismiga.
Olen näinud, kuidas Jumal on osutanud oma armastust
läbi suure hulga inimeste, kes andsid meile peavarju.
Oleme elanud aitades, sauna eesruumides ja kus kunagi.
Meil polnud selliseid häid elutingimusi nagu meil täna on.
Ma ei teadnud enne 9-aastaseks saamist
Jeesusest midagi.
Aga kui ema sai usklikuks, muutus me elu täielikult.
Alkohoolikutest abielupaarist said Jumala tunnistajad.
Siis õppisin austama Jeesust.
Ma tegelesin levimuusikaga. Mängisin Elvis Presley lugusid.
Olin neis nii kõvasti kinni, et sattusin maailma teedele.
Kasutasin seal neid ande,
mida Jumal oli mõelnud kasutamiseks Tema riigi jaoks.
Jooksin kogu aeg peaga vastu seina, aga mu ema palveid võeti kuulda.
Täna võin laulda ema palvetest,
sest need on toiminud.
Käin ema haual ja tänan nende palvete eest,
mida ta igal hommikul ja õhtul
oma kadunud poja tagasituleku eest palvetas.
Selline on mu taust.
See on olnud üsna pime taust.
Milline su elu sel ajal oli ja kaua see kestis?
Kui vana sa olid, kui toimus tõeline muutus?
Tõeline muutus toimus eelmise aasta 7. detsembril.
Siis kogesin uuestsündi, mis toimus ühe usuõe õnnistuse läbi.
Enne seda olin nö. hobi-usklik.
Mängisin ja laulsin vaimulikke laule.
Samuti mängisin ka teenistustel ja tänavail.
Aga samas olin sõltuv kanepist ja õllest.
Jumal vabastas mind neist, aga ma läksin tagasi.
Sain sellest aru alles siis, kui mu poeg ütles mulle:
"Kuidas saaks sind austada?
Sa pole mingi usklik, kui jood õlut ja suitsetad marihuaanat!"
See tõi mulle arusaama sellest, et olen patune.
Alates sellest, kui hakkasin tänavatel käima,
muutus mu usk nägemiseks.
Nägin samasuguseid inimesi nagu olin enne ise olnud.
Olin kord samasugune, aga armu läbi tulin sealt välja.
Nii käin tänavatel
ja see kasvatab mu usku ning arusaamist tänavalaste suhtes.
Kuna oled korduvalt tõusnud ja langenud,
oled ka elus märganud, milline on kuri pimeduse vaim.
Olid peaaegu kogu oma elu selle pimeduse vaimu vang.
Siin on tegemist kahe vaimuväega. - Just.
On Jumala vaimuvägi - taevas ja jumalariik
ja on olemas ka pimeduse riik.
Pimeduse riik tegutseb valede ja kartuse abil inimeste eludes.
Kuidas sul toimus see kaheks jagunemine?
Mõtlesin korduvalt,
miks inimesed ei mõista, et pimeduse riik on olemas.
Olin ka selle riigi agent ja tean, mis tegusid seal tehakse.
Kui Jeesus tuli mu ellu,
siis Ta tuli nii selgelt nagu Piibel Jesaja raamatus ütleb:
"Isegi hullud või rumalad ei eksi teelt. Nendest mina olen suurim."
Peale seda, kui sa lõplikult uuesti sündisid,
tekkis sul tugev tahtmine lugeda Piiblit
ja võtta sealt kõike, mida see annab.
See viib sind edasi.
See raamat on tõesti kõige väärtuslikum asi üldse.
Kui ma siit igal hommikul enne minekut "ei tangi",
läheb päev lörri.
Aga kui ma loen seda püha sõna sel määral nagu ma Jumalale lubasin,
siis mu päev läheb korda.
See on seiklus.
Sa tunned inimesi, kes on raskustes ja vaevades
ja saad neid aidata.
Nüüd läheme selle juurde,
mida Jeesus juhtis sind peale usklikuks saamist tegema.
Oled näinud seda maailma ja oma kaaskodanikke
erinevates olukordades.
Olen.
Mul on kahju neist ja ma tean, millises näljas nad on.
Käin iga päev tänaval.
Lähen kodust välja
ja näen seda põrgut, kus inimesed on saatana valedes.
Olen paljudele rääkinud. Vestlen palju ka noortega.
Nad räägivad oma elust -
kuidas nad on pimeduses ja mida nad igatsevad.
Neil on puudu armastusest, nad on üksikud, nad kardavad.
Neilt on röövitud nende au ja väärikus.
Eriti tüdrukutelt.
Nad ootavad, et keegi tuleks ja ütleks neile,
et on üks varjupaik, kus nad võivad olla rahus.
Ütlesin neile, et Jeesuses peitub ainuke tee, tõde ja elu.
Piibel ütleb: "Otsige esiti taevariiki ja selle õigust
ja kõike muud antakse teile pealegi!"
Seetõttu tahangi olla tänavail.
Jumala Sõna kohustab meid
kohtama neid soomlasi, kes on tänaval kasvanud
ja tõstma neid üles.
Peaksime olema tänaval, nad kuradi käest ära kiskuma
ja andma nad üle Jeesusele, sest me ju teame, mis see on.
See pole lapsemäng!
Sa ise oled mustlane ja oled näinud oma rahvuskaaslasi.
Oled näinud, kui palju pimeduse vaim nende hulgas tegutseb.
Seal on veritasud jne.
Mida sa neist arvad ja mida seal peaks tegema?
Olen rääkinud sadadele ja tuhandetele mustlastele.
Eriti nendele, kes liiguvad ringi.
Nii on võimalik rõõmusõnumit Jeesusest edasi viia.
On võimalik laulda ja rääkida, et Jeesus armastab ja annab andeks.
Peaksime paluma Püha Vaimu kaudu Meie Isa palvet.
"Anna meile andeks meie võlad..."
Tähelepanu Soome mustlased -
"...nagu meiegi andeks anname oma võlglastele."
Mustlaste jaoks pole kirjutatud eraldi Piiblit.
Taevas ei tehta vahet eri rahvaste vahel.
Peame õppima siin maa peal armastama ja andeks andma.
Jätma Kolgata keskmisele ristile kõik mineviku asjad -
saatana valed ja kõik muud.
See on iga Soome usklikust mustlase ülesanne -
rääkida oma hõimuvendadele,
et nüüd on aeg sõjakirved maha matta.
Viimasel ajal on Afganistanis tekkinud suur kriis.
Mingil ajal öeldi, et nad on juudi päritolu,
aga nüüd on nad terroristid.
Nad on olnud seda juba aastakümneid.
Mida sa sellest arvad?
Usun sama, et oleme Joosepi ja Efraimi järeltulijad,
kelle Jumal saatis igale poole.
Maagiat, uhkust, ahnust, veritasusid, viha ja kibestumisi -
neil olid need juudi rahva keskel elades.
Meil on need ka.
Olen nii aru saanud, et kui tuled Afganistanist või Talibanist,
siis samasuguseid Talibani inimesi
on ka Soomes meie mustlaskogukonna seas.
Aga väiksemal arvul.
See sama verepatt.
Praegu räägitakse palju rahukõnelustest ja läbirääkimistest,
aga selle juures ei saada aru selle vaimulikust ulatusest.
Sellest, et on olemas pimeduse vägi ja kirkuse vägi.
Sel juhul ei tähenda maised lepingud midagi.
Ei tähendagi.
Mustlased on seotud suguvõsadega, nii nagu Afganistaniski ollakse.
Seal on hõimud kõrgemal positsioonil, kui riik.
Neid hõime austatakse.
Siin Soomeski on teatud suguvõsad,
keda me austame ja kelle varvastele me ei astu.
Samas on suguvõsasid, kelle varvastele võib astuda.
Siin käib pidev võitlus.
Seda pole näha, sest seda hoitakse enamiku elanikkonna eest salajas.
Aga meil omavahel on mitmeid kriise.
Olen seda paljudele öelnud
ja olen ka ise sellistesse olukordadesse sattunud.
Olen neid asju Jumala ette toonud
ja palvetanud nende eest, kes meid vihkavad ja taga kiusavad.
Olen ise jätnud kõik viha ja kättemaksu Jeesuse risti alla.
Sest me ei saa olla vabad - ükskõik, palju läbirääkijaid ka poleks,
ilma Jeesusest, kes on ainus õige rahuläbirääkija.
Kõik need riikidevahelised läbirääkimised
on asjatud.
Piiblis on see püha sõna: "Rahu ma annan teile!
Ma ei anna teile nii nagu maailm annab."
Saime Hyvinkääl saatana kummardajatega kokku.
- Räägi sellest, sest see on värske lugu.
See oli 20. septembril, kui pidime minema Hämeenlinna,
aga läksime hoopis Hyvinkääle.
Arto helistas mulle, et nüüd lähme Hyvinkääle.
Koht, kus olime varem kuulutanud, oli kinni,
mistõttu saime koha Hyvinkää villavabriku vastas.
Me ei teadnud,
et seal toimus samal ajal Black Metal festival,
kuhu tuli inimesi kokku üle terve Euroopa.
- Mis üritus see selline on?
Nad on saatana teenrid,
kes kuulavad seda pimeduse muusikat.
Neil on rist allapoole ja nad on riietatud musta.
Üks neist oli nagu saatan ise.
Samas nägin ka üht ilusat tüdrukut nagu ingel -
siiani pikad heledad juuksed.
Aga kui ma talle otsa vaatasin, vaatas sealt vastu täielik tühjus.
Seal oli lootusetus, mis vapustas mind.
Siis hakkas neid tulema küljelt, eest ja tagant
ja ma küsisin Artolt, et kas Hyvinkää on muutunud paganlikuks kohaks,
kuna seal oli nii palju saatana kummardajaid.
Siis saimegi teada, et seal toimub saatana kummardajate festival.
Meie vahel oli selline müür, mida võis näha vaid vaimusilmadega.
See müür eraldas meid nii,
et mingigi kurjus ei pääsenud meie sisse.
Piibel ütleb: "Kes Kõigekõrgema varju all viibib,
see ütleb, et Jumal on tema linnus ja varjupaik."
Kuid sa kohtasid osasid neist, kes tulid ka teie juurde sisse.
Jah. Pakkusime neile kohvi ja vestlesime nendega.
Mõned ütlesid, et nad ei usu millessegi.
Ütlesin ühele mehele, et temaga on siis küll halvasti,
mispeale ta küsis: "Kuidas nii?"
Ütlesin: "Olete lootusetus olukorras, kuna ei usu millessegi."
Ta ütles, et usub mingisse energiasse.
Siis Arto läks üksi ja seejärel Serena.
Hiljem sain aru, mis kõik võinuks juhtuda,
kui inglid poleks meid kaitsnud.
Tagant järele mõeldes
oleksid nad võinud meid seal samas tükkideks rebida.
Seda kõike tagantjärgi mõistes, oli see paras šokk.
Meenub siinkohal mõte,
et kui pimedas süüdatakse tuletikk, tekkib väike valgus ja pimedus kaob.
Mida suurem on valgus, seda rohkem see pimedus kaob.
Sa elasid selle reaalselt välja, et kui Jeesus on valgus,
siis pimedus taandub.
Tagantjärgi sain aru, et olime neile valguseks.
Nad ootasid festivali alale sissepääsu
ja me viisime neile sinna pimeduse keskele
evangeeliumi sõnumit.
Nad ei põgenenud kuhugile, vaid kuulasid meid ära.
See polnud meist enestest, aga me viisime neile seda vilja.
Mõistsin, et see oli tähtis, sest Jeesus suri ka nende eest.
Neile külvati see seeme. - Jah.
Ja isegi, et sa ei saa kunagi teada, mis sellest edasi saab,
siis see ongi meie ülesanne. - Just nimelt.
Olen tänaseks mõistnud,
et ma ei peagi saama kedagi usku pööratud,
vaid oluline on,
et saan oma elu-, käitumise- ja Jumala Sõnaga külvata kellegi ellu.
Nagu Paulus ütles - tema istutas ja keegi teine kastis.
Meil pole vaja teha muud, kui viia ellu käsku:
"Minge ja viige evangeeliumi kõigile rahvastele
sõltumata rassist või nahavärvist!"
Alustagem sellega omal maal!
Paljud ei taha oma mugavustsoonist välja tulla
ja tänavatele minna.
Rääkisid enne saadet,
et meil pole vaja muud, kui vaid teha see samm.
Ja Jumal teeb siis oma 9 sammu.
Meil peaks olema tahe rääkida teistele Jumalast.
Seda, kuidas keegi reageerib, mõjutab juba Jumal.
Tahan esitada väljakutse teile, kes te olete oma mugavustsoonis -
Jumal pole pannud meid kantslisse,
vaid Ta pani meid tänavatele ja aedade äärde.
Tahan Jeesuse auks tuua näiteks Arto Boa.
Ta on selline mees, kes võiks olla pastor ükskõik, kus.
Aga ta on tänaval.
Seepärast kuulan ka ta jutlusi, sest ta ei teeskle kunagi.
Ta jutlused tulevad Püha Vaimu kaudu.
Ta ei tegutse ainult Soomes, vaid ka välismaal -
Aafrikas ja ka mujal,
kus on palju neid inimesi, kes pole kunagi Jumalast kuulnud.
Ta viib seda sõnumit ka sinna.
Ta on umbes sama kasvu nagu minagi.
Ta läheb kasvõi Talibani ligi.
Ta läheb sinna ja ei karda midagi.
Ta ei karda, sest Jumal on lubanud olla temaga.
Selline mees on ta!
Küsimus on usus. - Just.
Nagu ütlesid, on kogu selle allikaks Jumala Sõna ja palve.
Just nii!
Nagu Jakoobus ütleb: "Usk ilma tegudeta on surnud."
Kui ma lähen koju
ja sinna tuleb keegi, kes vajab öömaja,
dušši alla minemist, riideid või ükskõik mida. Kasvõi toitu.
Siis ma tahan näidata,
et Jeesus on andnud meile kohustuse aidata
ja me ei tea - äkki Ta ise on sellega meie külaline.
Jumal näeb inimesi, kes kannatavad ja on õnnetud.
Jumal tahab näha neid,
kes neid saaksid aidata ja neile Temast rääkida.
Sa said möödunud ööl ühe kõne?
Jah. Kell 1:30 öösel.
Telefon helises ja ma arvasin, et kell on juba 7
ja aeg on tööle minna.
Helistas üks masenduses mees, kes jõi maha kõik oma firmad ja muu.
Ta oli selline omakasupüüdlik.
Ta helistas mulle: "Orvo, ma olen šokis ja kardan.
Mida ma teen?"
Ütlesin: "Pöördu nüüd Jeesuse poole!
Oled nüüd näinud, mida saatan on sulle andnud
ja sa oled näinud minugi selgrootust.
Ma poleks praegu siin telefoni otsas, kui Jumal poleks mind päästnud.
Ja kui Ta päästis minu, võivad ka teised päästetud saada."
Nii sain juhtida ta Jeesuse juurde ja öelda talle,
et peale Jeesuse poole pöördumist saab ta ka oma une tagasi.
Ta andiski oma elu Jeesusele,
paludes oma sõnadega nagu talle soovitasin.
See on meie ülesanne.
See oli tunnistus ka mulle endale,
et Jumal kasutab minusugustki katkist savipotti,
mis ei saa millegagi kiidelda.
Kuid just seda on Ta lubanud.
Kui keegi tahab olla keegi või miskit,
siis peaksime saama üksteise teenijateks.
Mitte isandana valitsedes, vaid armastades oma ligimest nii,
et ta pöörduks selle armastuse tõttu Jeesuse poole.
Sa kannad veelgi suuremat koormat selle pärast,
et su rahvuskaaslased ehk mustlased on väga vaesed.
Nad on mitmel moel vaevatud.
Kuidas see lugu sinus üles tõusis?
Vaatasin üht dokumentaalfilmi, mis pani mind nutma.
See film pani mind neid aitama.
Nägin alasti lapsi savipõrandal.
Üks liikus seal ilma riiete ja jalatsiteta.
Kogesin vaeva nende pärast
ja Jumala armu läbi jõudsin olukorda, kus mul õnnestus teha singel-plaat,
mis on tänaseks välja antud.
Siis sai kokku kogutud tuhandeid riideid ja tuhandeid eurosid,
mis toimetati Rumeeniasse.
Iisraeli Petlemma juurde palestiinlaste külla,
kus kristlasi pole - sinna sai saadetud 1055 eurot.
See on see, mida Jumal meilt tahab - muidu olete saanud, muidu ka andke!
Saate lõpus tuleb CD-plaat,
mille eesmärgiks on selle müügitulemustest saadud raha
kasutada samadel eesmärkidel nagu sa just rääkisid.
See tuleb veel saate lõpus.
Su mure nende pärast on ikka väga suur.
On küll. Tänavad.
Soomes just tänavalapsed. Samuti Rumeenias ja Palestiinas.
Seal elatakse viha keskel. Seal on nälg, häda ja vaesus.
Petlemm on veel selline koht, kuhu keegi pole midagi viinud.
Tahan olla Soome mustlastele eeskujuks selles,
et meiegi ülesanne on maksta Jumalale kümnist,
kuna meil on kõik olemas ja me võime vabalt kõigest loobuda.
Sul on kümneid ja sadu näiteid Soomest,
kus siin on palju lootusetus olukorras noori naisi,
kes pole aastaid saanud mingit soojust.
Too mõned näited.
2 nädalat tagasi rääkis üks 24. a. noor ilus naine mulle,
kuidas nad jäeti eelmisel aastal kuskil tehases sinnapaika.
Ta pidi ise vett kandma.
Ta oli 10 aastat hüljatud - juba 14-aasta vanuselt.
Mul on suur häda ja vaev Soome noorte narkomaanide pärast,
sest neid on nii palju ja tuleb juurdegi.
Need noored tüdrukud satuvad selliste diilerite kätte,
kes kasutavad neid orjadena oma kasu eesmärgil.
Ja rohkem kui keegi teine, on meie asi sekkuda sellesse.
Nendest asjadest räägitakse väga vähe.
On ka korjandusi nende toetuseks,
aga palju on ka selliseid, kes on üldse ära unustatud.
Alkohoolikud, narkomaanid ja tablettide väärkasutajad.
Need kõik on täielikult ära unustatud.
Alkoholipoliitika tõttu pannakse alkoholikohti aina kinni.
Selliseid noori aina lisandub juurde.
Varsti on katastroof käes.
Varsti legaliseeritakse kanep.
See kõik on saatana suur eksitamine.
Nüüd aga on sul vaba sõna öelda vaatajaile, mida ise soovid.
Tahan öelda meile, Soome mustlastele:
nüüd on aeg minna tänavale ja aiaäärtesse.
Unustage kõik suguvõsade vahelised erimeelsused.
Andke andeks ja tulge Jeesue juurde nagu olete,
tegemaks tööd vastavalt Jumala tahtele
ja aidates üksteist.
Jumal tahab, et armastaksime ligimest nagu iseennast.
Õnnistust!
Aitäh Orvo selle väga sisurikka saate eest,
kus tõime esile, mis ajas me elame ja mida peaksime tegema.
Aitäh ja Jumal õnnistagu ka selle CD müüki,
et võiksid teenida Jumalat ka selle kaudu.
Aitäh sulle! - Tänan!
Saate tellida Orvo Bergi CD'd,
kui helistate Soome mobiilinumbril +358 44 978 1239
Saate tellida Orvo Bergi CD'd,
kui helistate Soome mobiilinumbril +358 44 978 1239
Soovides toetada Eesti TV7 tööd, helistage 900 1770 (hind 10 euri).
Võite annetada ka pangaülekandega, leides me andmed www.tv7.ee Aitäh!
Tõlge: Raul Jürimaa